ลุ้น SET ขึ้นตามตปท. รับข่าวดี “ไทย” ลงนามข้อตกลงการค้าเสรีอาเซียน
ลุ้น SET ขึ้นตามตปท. รับข่าวดี “ไทย” ลงนามข้อตกลงการค้าเสรีอาเซียน
16 พ.ย. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้มีโอกาสที่จะปรับตัวขึ้น ขานรับปัจจัยบวกจากไทยได้ลงนามข้อตกลงการค้าเสรีอาเซียนซึ่งใหญ่ที่สุดในโลก ทำให้เป็นผลดีต่อภูมิภาคนี้ อีกทั้งยังมีความคาดหวังวัคซีนต้านไวรัสโควิด-19 ทำให้ดาวโจนส์ยังปรับตัวขึ้นได้ และนโยบายของนายโจ ไบเดน ว่าที่ประธานาธิบดีสหรัฐ ทำให้การค้าราบรื่น
ด้านตลาดหุ้นในภูมิภาคเอเชียเช้านี้ต่างก็ปรับตัวขึ้นกัน หลังผลิตภัณฑ์มวลรวมภายในประเทศ (GDP) งวดไตรมาส 3/63 ของญี่ปุ่นออกมาดีกว่าคาด และดาวโจนส์ฟิวเจอร์สก็ยังบวกได้ราว 200 จุด ถือว่าบรรยากาศลงทุนยังดีอยู่ อย่างไรก็ดีให้ติดตาม GDP ของไทยงวดไตรมาส 3/63 และติดตามการประกาศผลประกอบการของบริษัทจดทะเบียนวันนี้วันสุดท้าย รวมถึงติดตามตัวเลขเศรษฐกิจของจีน อย่างยอดค้าปลีก เป็นต้น
อย่างไรก็ดี การปรับตัวขึ้นของตลาดบ้านเราอาจอยู่ในกรอบจำกัด เนื่องจากพรุ่งนี้จะมีการประชุมสภาพิจาณาร่างแก้ไขรัฐธรรมนูญ และจะมีการชุมนุมทางการเมืองถึง 2 การชุมนุมด้วยกัน ทำให้เป็นแรงกดดันให้กับตลาดฯได้ เนื่องจากกังวลอาจเกิดความวุ่นวายขึ้น
พร้อมให้แนวรับ 1,340 ถัดไป 1,326-1,330 จุด ส่วนแนวต้าน 1,356-1,360 ถัดไป 1,380 จุด